  Татьяна Пунгина Анжелика Тихонова корреспондент Удмуртиысь эмъяськонниос Нылкышноослэн калыккуспо нуналэнызы герӟаськем шутэтскон нуналъёс вылтӥ вакчиятэм ужан радлыкъя ужалозы. Со сярысь элькунысь тазалыкез утёнъя министерстволэн пресс-службаез ивортӥз. 6-7 южтолэзе поликлиникаос но эм амбулаториос 14 часозь ужалозы. Нош 8-тӥ южтолэзе – шутэтскозы. Шуак, ӝегатскытэк эмъюрттэт кулэ луиз ке, 103 номеръя жингыртыса, ӝог эмъюрттэт сётӥсьёсты ӧтьыны луэ. Яке эмъюртъёслэн приёмной ёзэтъёсазы лыктыны: Синъёсын герӟаськем шуг-секытъёсын – Офтальмологияя элькун эмъюртлэн ӝог эмъюрттэт сётон кабинетаз (Ижкар, Ленин нимо ульча, 98а); Лы тӥян, вӧсь луон, сӧнъёсты кузьсузён (растяжение) учыръёсын (мӧйыос) – травматологияя поликлиникае (Труд ульча, 1); Лы тӥян, вӧсь луон, сӧнъёсты кузьсузён учыръёсын (нылпиос) – 2 номеро кар нылпи поликлиникаысь травматологияя ёзэтэ (Наговицын нимо ульча, 10); Сутскон учыръёсын – 1 номеро элькун эмъюртэ (Воткинское шоссе ульча, 57); Кынтӥськон учыръёсын – 1 номеро элькун эмъюртэ (Воткинское шоссе ульча, 57); Йырез вӧсь карон учыръёсын – 1 номеро элькун эмъюртэ (Воткинское шоссе ульча, 57); Шуак пинь висьыны кутскемен (мӧйыос) – Стоматологияя элькун поликлиникалэн ӝог эмъюрттэт сётон кабинетаз (Коммунар ульча, 231); Шуак пинь висьыны кутскемен (нылпиос) – стоматологияя нылпи поликлиникалэн ӝог эмъюрттэт сётон кабинетаз (Воровский нимо ульча, 150). Ёросъёсын улӥсьёс ёрос эмъюртъёсысь приёмной ёзэтъёсы вазиськыны быгато. Тодэ вайытом, шутэтскон нуналъёс вылтӥ почта ёзэтъёслэн ужан радлыксы но воштӥськоз. Тегъёс: Тазалык Удмуртия шутэтскон Ижкар  